ไทยแลนด์แชมเปียนส์คัพ 2564

ไทยแลนด์แชมเปียนส์คัพ 2564 (หรือ ไดกิ้นไทยแลนด์แชมเปียนส์คัพ ด้วยเหตุผลด้านการสนับสนุน) เป็นการแข่งขันไทยแลนด์แชมเปียนส์คัพครั้งที่ 5 ซึ่งเป็นการพบกันระหว่างทีมชนะเลิศไทยลีกฤดูกาลที่ผ่านมาอย่างบีจี ปทุม ยูไนเต็ดกับทีมชนะเลิศช้างเอฟเอคัพฤดูกาลที่แล้วอย่างสิงห์ เชียงราย ยูไนเต็ด บีจี ปทุมเข้าร่วมแข่งขันในรายการนี้เป็นครั้งแรก หลังจากที่พวกเขาเคยแพ้บุรีรัมย์ ยูไนเต็ดในการแข่งขันชื่อเดิมอย่างฟุตบอลชิงถ้วยพระราชทานประเภท ก. ในปี 2558 ในขณะที่สิงห์ เชียงรายซึ่งเป็นแชมป์เก่า เข้าร่วมแข่งขันในรายการนี้เป็นครั้งที่ 4 ติดต่อกัน โดยในครั้งล่าสุด พวกเขาเอาชนะการท่าเรือ 2–0 เกมจะแข่งขันแบบไม่มีผู้ชมในวันที่ 1 กันยายน พ.ศ. 2564 ที่สนามกีฬาสมโภชเชียงใหม่ 700 ปีในอำเภอแม่ริม จังหวัดเชียงใหม่ และจะถ่ายทอดสดทางททบ. 5 และเอไอเอสเพลย์

 สนามแข่งขัน 
เนื่องจากสถานการณ์การระบาดทั่วของโควิด-19 ทำให้ไม่สามารถใช้สนามแข่งขันที่ตั้งอยู่ในกรุงเทพมหานครและปริมณฑลซึ่งเป็นพื้นที่ควบคุมสูงสุดตามที่ ศบค. ประกาศได้ ในตอนแรก มีแผนจะแข่งขันกันที่เขากระโดง สเตเดียมในจังหวัดบุรีรัมย์ซึ่งไม่ใช่พื้นที่ควบคุมสูงสุด แต่ต่อมาได้เปลี่ยนไปแข่งขันที่สนามกีฬาสมโภชเชียงใหม่ 700 ปีในจังหวัดเชียงใหม่เพื่อความสะดวกในการเดินทางของทั้งสองสโมสร นับเป็นครั้งแรกของรายการที่จัดการแข่งขันนอกกรุงเทพมหานครและปริมณฑล

ปัจจุบันสนามกีฬาสมโภชเชียงใหม่ 700 ปีเป็นสนามเหย้าของเชียงใหม่ ยูไนเต็ด ในอดีต เคยเป็นสนามเหย้าของเชียงใหม่ เอฟซีและทีทีเอ็ม เชียงใหม่ นอกจากนี้ ยังเคยเป็นสนามหลักในซีเกมส์ 1995 ที่เชียงใหม่เป็นเจ้าภาพ และเคยใช้จัดการแข่งขันฟุตบอลบางนัดในเอเชียนเกมส์ 1998 เดิมทีสนามแห่งนี้เคยจะใช้จัดการแข่งขันฟุตบอลเอเชียเยาวชนอายุไม่เกิน 23 ปี 2020 แต่ได้ถูกยกเลิกไปเนื่องจากแผนการปรับปรุงสนามล่าช้าแนะส่งมาตรฐานการสร้างสนามฟุตบอลให้ ‘สมาคมสถาปนิกสยาม’ ศึกแนวทางแก้ไขรองรับทัวร์นาเมนต์ใหญ่ในอนาคต

 ภูมิหลัง  

สโมสรการเข้ารอบการแข่งขันครั้งที่ผ่านมา (ตัวหนาคือชนะเลิศ)บีจี ปทุม ยูไนเต็ดชนะเลิศไทยลีก ฤดูกาล 2563–64ไม่เคยสิงห์ เชียงราย ยูไนเต็ดชนะเลิศช้าง เอฟเอคัพ 2563–643 (2561, 2562, 2563)
บีจี ปทุม ยูไนเต็ด ชนะเลิศไทยลีก ฤดูกาล 2563–64 หลังจากที่เปิดสนามลีโอสเตเดียมชนะสุโขทัย 2–0 เมื่อวันที่ 4 มีนาคม 2564 ทำให้บีจี ปทุม ยูไนเต็ดมีคะแนนห่างจากอันดับสอง ณ ขณะนั้นอย่างบุรีรัมย์ ยูไนเต็ดถึง 19 คะแนน จึงทำให้บีจี ปทุม ยูไนเต็ดเป็นผู้ชนะเลิศการแข่งขันไทยลีกฤดูกาลนั้น ทั้งที่ยังเหลือการแข่งขันอีก 6 นัด นับเป็นการชนะเลิศครั้งแรกของสโมสรและเร็วที่สุดในประวัติศาสตร์ฟุตบอลไทย นอกจากนี้ยังเป็นสโมสรฟุตบอลทีมแรกของไทยที่เคยตกชั้น แล้วกลับมาชนะเลิศลีกสูงสุดได้สำเร็จอีกด้วย บีจี ปทุม ยูไนเต็ดไม่เคยเข้าร่วมการแข่งขันไทยแลนด์แชมเปียนส์คัพมาก่อน แต่พวกเขาเคยเข้าร่วมแข่งขันฟุตบอลชิงถ้วยพระราชทานประเภท ก. ในปี 2558 จากการเป็นผู้ชนะเลิศไทยเอฟเอคัพในฤดูกาลก่อนหน้า อย่างไรก็ตาม พวกเขาพลาดโอกาสคว้าแชมป์รายการแรกของฤดูกาลหลังจากที่แพ้บุรีรัมย์ ยูไนเต็ด ผู้ชนะเลิศไทยพรีเมียร์ลีกฤดูกาลที่แล้ว ด้วยผล 0–1

สิงห์ เชียงราย ยูไนเต็ด ชนะเลิศช้าง เอฟเอคัพ 2563–64 ด้วยการดวลจุดโทษชนะชลบุรี 4–3 หลังจากที่เสมอกันในช่วงต่อเวลาพิเศษ 1–1 ในรอบชิงชนะเลิศที่ทรูสเตเดียม เมื่อวันที่ 11 เมษายน 2564 ทำให้สิงห์ เชียงราย ยูไนเต็ดชนะเลิศไทยเอฟเอคัพเป็นสมัยที่ 3 จาก 4 ปีหลังสุด สิงห์ เชียงราย ยูไนเต็ดจะเข้าร่วมการแข่งขันไทยแลนด์แชมเปียนส์คัพเป็นครั้งที่ 4 ติดต่อกัน โดย 3 ครั้งก่อนหน้านี้ พวกเขาชนะบุรีรัมย์ ยูไนเต็ดในปี 2561 แต่ก็ถูกบุรีรัมย์ล้างแค้นได้ในปี 2562 ก่อนที่จะชนะการท่าเรือในปี 2563

ทั้งสองทีมเคยพบกันในนัดชิงชนะเลิศของฟุตบอลถ้วยในประเทศมาแล้วหนึ่งครั้งในโตโยต้า ลีกคัพ 2561 ซึ่งสิงห์ เชียงราย ยูไนเต็ดเป็นฝ่ายเอาชนะไปได้ 1–0 จากประตูชัยของวิลเลียม เอนรีเก นับเป็นแชมป์ไทยลีกคัพสมัยแรกของสโมสร ส่วนบีจี ปทุม ยูไนเต็ดเกือบได้ประตูตีเสมอจากลูกโทษของอาเรียล โรดรีเกซ แต่ถูกฉัตรชัย บุตรพรมเซฟได้

 การแข่งขัน 
 รายละเอียด 

 GK 1  ฉัตรชัย บุตรพรมLB 39 ยอดรัก นาเมืองรักษ์CB 5 วิกตูร์ การ์ดูซู (c)RB 17  อิรฟาน ฟานดี    LM 13  เอร์เนสโต ภูมิภา      CM 27  เควิน อินเกรโซ   CM 6 สารัช อยู่เย็นRM 23 สันติภาพ จันทร์หง่อม   CF 11 สุมัญญา ปุริสาย   LS 7  จีโอกู    RS 10  ธีรศิลป์ แดงดา   ผู้เล่นสำรอง:GK 40 กรพัฒน์ นารีจันทร์DF 16 จักพัน ไพรสุวรรณMF 4 เชาว์วัฒน์ วีระชาติ      MF 18 ปฐมพล เจริญรัตนาภิรมย์      MF 24 ฉัตรมงคล ทองคีรีFW 9 สุรชาติ สารีพิมพ์   FW 19 เจนรบ สำเภาดีFW 29 ชาตรี ฉิมทะเล   FW 88 เรียว มัตสึมูระ      ผู้จัดการทีม: ออเรลิโอ วิดมาร์300px GK 22 อภิรักษ์ วรวงษ์LB 3 ธนะศักดิ์ ศรีใส (c)   CB 5  บรีเนร์ เอ็งรีกี  RB 33  ศราวุฒิ อินทร์แป้นLM 30 สุริยา สิงห์มุ้ย    CM 6 พิธิวัต สุขจิตธรรมกุลCM 8 โช จี-ฮุน   RM 2  วสันต์ ฮมแสนCF 10 ศิวกรณ์ เตียตระกูล   LS 37 เอกนิษฐ์ ปัญญา   RS 9 โรซีมาร์ อามังซียู  ผู้เล่นสำรอง:GK 1 สรานนท์ อนุอินทร์DF 36 ชินภัทร ลีเอาะ   DF 46 ภราดร พัฒนะพลMF 14 ศนุกรานต์ ถิ่นจอม   MF 15 ณัฐวุฒิ เจริญบุตรMF 27 จอนาตา แวร์ซูรา   FW 7 ฟีลีปี ดา ซิลวาFW 16 อัครวินทร์ สวัสดี   FW 17 สมคิด ชำนาญศิลป์   หัวหน้าผู้ฝึกสอน: เอแมร์ซง ปาไรรา

ผู้ช่วยผู้ตัดสิน:
ราเชนทร์ ศรีชัย
วรพงษ์ ประเสริฐศรี
ผู้ตัดสินที่สี่:
นที ชูสุวรรณ
ผู้ช่วยผู้ตัดสินวิดีโอคนที่ 1:
ต่อพงษ์ สมสิงห์
ผู้ช่วยผู้ตัดสินวิดีโอคนที่ 2:
ราชันย์ ดาวังป่า
ผู้ควบคุมการแข่งขัน:
ขจร ศรีโสภณากร
ผู้ประเมินผู้ตัดสิน:
ปรีชา กางรัมย์กติกาการแข่งขัน
แข่งขันเวลาปกติ 90 นาที
ตัดสินด้วยการดวลลูกโทษ หากยังเสมอกันในเวลา
ส่งชื่อผู้เล่นสำรองได้เก้าคน
เปลี่ยนตัวผู้เล่นสูงสุดได้หกคน

 อ้างอิง 

2564
หมวดหมู่:ฟุตบอลไทยในปี พ.ศ. 2564
หมวดหมู่:การแข่งขันกีฬาในจังหวัดเชียงใหม่
หมวดหมู่:นัดการแข่งขันของสโมสรฟุตบอลบีจี ปทุม ยูไนเต็ด
หมวดหมู่:นัดการแข่งขันของสโมสรฟุตบอลเชียงราย ยูไนเต็ด
หมวดหมู่:การแข่งขันกีฬาที่เลื่อนออกไปเนื่องจากการระบาดทั่วของโควิด-19